151 
Cap Laplace er meget kjendeligt; det har Form som en 
afstumpet Kegle, paa hvilken findes et bredt, horizontalt Baand 
af en lys Stenart. 
Noget Syd for Cap Laplace, og adskilt derfra ved en Lav¬ 
ning, er der et andet kjendeligt Fjæld med en snebar, rund Top. 
Cap Freycinet er derimod ikke altid saa let at finde, 
da der i en lang Række ligger flere Fjælde, som ligne hver¬ 
andre. Mellem Cap Freycinet og den runde Top synes 
der at gaa en mindre Fjord ind. Længere Vest paa findes 
nogle meget høje Fjælde. 
Syd for Cap Freycinet er der en bredere Havarm, og 
paa den anden Side af denne ligger en større 0, hvis Østende 
Scoresby kaldte Cap Parry. Dette Forbjerg er paa Kaartet 
flyttet c. 5 Kvml. Vest efter, medens Øen forøvrigt har beholdt 
den Kystcontour, som er angivet af Clavering. 
Ligeledes er Traill Øen blevet flyttet et lignende Stykke 
Vest efter, men bar bibeholdt den af Scoresby angivne Contour. 
Bag Cap Parry og Traill Øen kunde vi se forskjellige 
Landstrækninger, men uden at vi kunde kaartlægge dem. Kun 
de høje Werners Bjerge kunde man bestandig skjælne og 
pejle; de ere sikkert mindst 10,000 Fod bøje. 
Fra 72° Br. til Mundingen af Scoresby Sund er Yder¬ 
kysten aflagt efter Scoresby’s Angivelse. Vi passerede nemlig 
denne Kyststrækning under en Snestorm og saa hurtigt, at al 
Øpmaaling var umulig, uagtet vi kun vare c. 1 Mil af Liver¬ 
pool Kysten. Canning Øen skulde efter vore Maalinger 
flyttes noget Vest paa; men, da vi kun have Sigter til denne 
0 paa en temmelig stor Afstand Nord fra, har jeg bibeholdt 
Scoresby’s Angivelse. 
Der er imidlertid foretaget den Forandring, at den Fjordarm, 
der Nord om Liverpool Kysten strækker sig Syd efter, og 
som efter Scoresby’s Kaart staaer i Forbindelse med Hurry 
Inlet, er bleven lukket, da det viste sig, at Hurry Inlet er 
en Fjord. 
